Neurogeni šok
<s>Neurogeni šok vrsta je distributivnog šoka koji nastaje kao posledica smanjenja ili supresije simpatičkog tonusa.</s><s>Ovaj šok karakteriše se oštećenjem periferne regulacije vazomotornih refleksa krvnih sudova i negativnom inotropnim dejstvom na srčani mišić, zbog teškog cerebralnog (moždanog) oštećenja.</s><s>Uglavnom nastaje kod neuroloških oboljenja, pre svega nakon povreda glave i kičmene moždine, praćenih teškim oštećenjima i narušenih funkcija centralnog nervnog sistema.</s>

<s>Njegov tok manje je dramatičan od svih drugih oblika distributivnog šoka.</s><s>Neurološka trauma sama po sebi retko je jedini uzrok teškog, protrahiranog šoka.</s><s>Zato je u dijagnostici neophodno tragati za ostalim povredama i uzrocima šoknog stanja.</s>

<s>Etiologija 
Neurogeni šok najčešće nastaje kod neuroloških bolesti ili kod povreda glave i kičmene moždine usled oštećenja centralnog nervnog sistema.</s>

<s>Patofiziologija 
Mehanizam nastanka neurogenog šoka tumači se oštećenjima periferne regulacije vazomotornih refleksa krvnih sudova i negativnim inotropnim delovanje na srčani mišić zbog teškog oštećenja mozga.</s>

<s>Klinička slika 
Kliničkom slikom neurogenog šoka dominiraju simptomi i znaci vezani uz neurološku simptomatologiju (povreda glave).</s><s>U simptomatici ovog oblika šoka pored opštih simptoma prisutni su neurološki poremećaji nastali kao posledica neuroloških oboljenja ili češće neurotraume.</s>

<s>Terapija 
Kada se postavi dijagnoza pristupa se terapiji, koja se sastoji u oksigenaciji, nadoknadi tečnosti, primeni kateholamina (dopamina) ako je neophodno.</s><s>Pošto je u početnom statusu ovog šoka normalan volumen tečnosti, reanimaciju treba izvoditi sa posebnim oprezom.</s>

<s>Ako hipotenzija ne reaguje na infuziju tečnosti, ona se može tretirati sa alfaadrenergicčnim lekovima, a prateća bradikardija (usporen rad srca) može se koriagovati atropinom koji treba da blokira preovlađujući uticaj parasimpatikusa.</s><s>Veoima važno je što pre podići sistolni arterijski pritisak na oko 140 -{mm Hg}-, da bi se obezbedila adekvatna perfuzija moždanog tkiva.</s>

<s>U većina slučajeva neurogeni šok, sa hipotenzijom uspešno se rešava u roku od 24 do 48 sati.</s>

<s>Izvori</s>

<s>Šok i šokna stanja</s>

